સુરતના હરમીત દેસાઈ કોણ છે જેમણે ભારતને કૉમનવેલ્થમાં ગોલ્ડ જીતાડ્યો?\nમૂળ સુરતના વતની હરમીત દેસાઈ મેડલ જીત્યા પછી ઓસ્ટ્રેલિયામાં રાત્રે એક વાગે પણ જાગતા હતા.

હરમીત કહે છે, 'સોમવારે સવારે સિંગાપોર સાથેની સેમી ફાઇનલનું ખૂબ જ ટેન્શન હતું, પણ સેમી ફાઇનલ જીત્યા પછી અમારો આત્મવિશ્વાસ વધી ગયો હતો.' 

'એ પછી ફાઇનલમાં પણ અમે સરળતાથી જીતી ગયા હતા. સેમી ફાઇનલ જીત્યા એટલે ભારતનો મેડલ તો પાક્કો જ હતો, પણ અમારે ગોલ્ડ મેડલ જ જોઇતો હતો.'

'હવે જીત્યા પછી આત્મસંતોષ છે. ખૂબ આનંદનો અનુભવ થઈ રહ્યો છે.'

તમને આ પણ વાંચવું ગમશે

ગોલ્ડ મેડલ એ જ એકમાત્ર લક્ષ્ય

જીતની ઊજવણી કેવી રીતે કરશો તે સવાલના જવાબમાં હરમીત કહે છે, "સુરત જઇને મિત્રો સાથે બીચ પર જઈશ. પરિવાર અને મિત્રો સાથે સેલિબ્રેશન કરીશ."

ભવિષ્યના પ્લાનિંગની વાત કહેતાં તેમણે જણાવ્યું હતું, "હજી દસેક વર્ષ સુધી રમતો રહીશ. સપ્ટેમ્બરમાં એશિયન ગેમ્સ અને પછી ઓલમ્પિક ગેમ્સની તૈયારી કરીશ.

"હરમીતના ગોલ્ડ મેડલના સમાચાર મળ્યા પછી સુરતમાં તેમના ઘરનો ફોન સતત રણક્યા કરે છે.

"હરમીતનાં માતા અર્ચના દેસાઈ કહે છે, 'હરમીતને ગોલ્ડ મેડલ મળવાનો જ હતો. અમને વિશ્વાસ હતો.

"તેણે ચાર વર્ષથી મીઠાઈ નથી ખાધી. મૂવી નથી જોઈ. કોઈ તહેવાર નથી ઊજવ્યો. કોઇ ફંક્શનમાં હાજરી નથી આપી કે મિત્રો સાથે કોઈ પાર્ટી નથી કરી.

"હરમીત માટે કૉમનવેલ્થ ગેમ્સમાં ગોલ્ડ મેડલ એ જ એકમાત્ર લક્ષ્ય હતું." 

દાળ ઢોકળી બહુ ભાવે છે

તેઓ ડાયટ કોન્સિયસ છે. ન્યૂટ્રિશનિસ્ટ માતા તરફથી પણ તેમને હેલ્ધી ફૂડ માટેની ટીપ્સ મળતી રહે છે. 

તેમને પનીરનું શાક અને પરાઠા ખૂબ ભાવે છે. હરમીત રોજ પનીરનું શાક ખાય છે.

ગુજરાતી ભોજનમાં તેમને દાળ ઢોકળી બહુ ભાવે છે, પણ ભાત ખાતા નથી. ગળ્યું તો બિલકુલ નથી ખાતા. 

ચા-કૉફી નથી લેતા. મિલ્કશેક ખાંડ વગર નેચરલ શૂગર જ લે છે. દૂધ ખાંડ વગરનું પીવે છે. 

હવે હરમીત ઘરે આવશે તો તમે મોં મીઠું કેવી રીતે કરાવશો, એવા સવાલનો જવાબ આપતાં અર્ચનાબહેન કહે છે, "હું એક ચમચી આઇસક્રીમ ખવડાવીને હરમીતનું મોં મીઠું કરાવીશ."

મોદી બિહારમાં શૌચાલય અંગે ખોટું બોલ્યા કે કાચું કાપ્યું?

નાનપણથી જ મેચ્યોર

હરમીતને ટેબલ ટેનિસ સિવાય મૂવીઝ જોવાનો, વાંચવાનો અને મ્યુઝિક સાંભળવાનો શોખ છે.

તેમને સ્પોર્ટ્સમાં ટેબલ ટેનિસ ઉપરાંત ચેસ અને બેડમિન્ટન રમવું ગમે છે. 

હરમીતે ટેબલ ટેનિસથી સાથે સાથે બી.કોમ અને એમ.બી.એ.(એચઆર)નો અભ્યાસ કર્યો છે. 

તેમના પરિવારમાં માતા-પિતા ઉપરાંત મોટા ભાઈ અને ભાભીનો સમાવેશ થાય છે.

હરમીતનું બાળપણ યાદ...\n\ntl;dr:
ઓસ્ટ્રેલિયામાં ગોલ્ડ કોસ્ટ ખાતે ચાલી રહેલા કૉમનવેલ્થ રમતોત્સવમાં ભારતીય પુરુષ ટેબલ ટેનિસમાં ગુજરાતના હરમીત દેસાઈ અને જી. સાથિયાનની જોડીએ નાઇજીરિયાને 3-0થી હરાવીને ગોલ્ડ મેડલ જીતી લીધો છે.